Document ID: 32005R1992

KOMISIJAS REGULA (EK) Nr. 1992/2005
(2005. gada 7. decembris),
ar ko groza Regulu (EK) Nr. 1168/2005 par pastāvīga konkursa izsludināšanu Austrijas intervences aģentūras rīcībā esošās kukurūzas tālākai pārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
Komisijas Regulu (EK) Nr. 1168/2005 (2) grozīja, lai piedāvājumu iesniegšanas termiņu pagarinātu līdz 2006. gada 28. jūnijam.
(2)
Tomēr saistībā ar šo pagarinājumu netika precizētas tās nedēļas pēc 2005. gada 26. oktobra, kad konkurss nenotiks. Tādējādi šajās nedēļās iesniegtos piedāvājumus, pat ja pretendenti tos iesnieguši atbilstīgi visiem konkursa noteikumiem, neizskatīs, jo pārvaldības komitejas sanāksmes šajā laikā nav paredzētas.
(3)
Tādēļ līdz 2006. gada 28. jūnijam ir jāparedz nedēļas, kad konkurss nenotiks.
(4)
Tādēļ Regula (EK) Nr. 1168/2005 ir attiecīgi jāgroza.
(5)
Šajā regulā paredzētie pasākumi ir saskaņā ar Graudaugu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1168/2005 4. panta 1. punkta otro daļu aizstāj ar šādu tekstu:
“Piedāvājumu iesniegšanas termiņš nākamajām konkursa daļām ir trešdiena plkst. 15.00 (pēc Briseles laika) ik nedēļu, izņemot 2005. gada 3. augustu, 2005. gada 17. augustu, 2005. gada 31. augustu, 2005. gada 28. decembri, 2006. gada 12. aprīli un 2006. gada 24. maiju, jo atbilstīgajās nedēļās konkurss nenotiks.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 7. decembrī

Labels: 3
17
18